কলকাতার সরকারি হাসপাতালগুলিতে রোজ দুবেলা সাফাই করতে হবে। সাফাইয়ের কাজে লাগাতে হবে ১০০ দিনের কর্মীদের। SSKM হাসপাতালে সারপ্রাইজ ভিজিটের পর মেয়রকে ডেকে নির্দেশ দিলেন মুখ্যমন্ত্রী মমতা বন্দ্যোপাধ্যায়।
 ওয়েব ডেস্ক : কলকাতার সরকারি হাসপাতালগুলিতে রোজ দুবেলা সাফাই করতে হবে। সাফাইয়ের কাজে লাগাতে হবে ১০০ দিনের কর্মীদের। SSKM হাসপাতালে সারপ্রাইজ ভিজিটের পর মেয়রকে ডেকে নির্দেশ দিলেন মুখ্যমন্ত্রী মমতা বন্দ্যোপাধ্যায়। গতকাল শম্ভুনাথ পণ্ডিত হাসপাতালের অপরিচ্ছন্ন পরিবেশ দেখে মেজাজ হারান মুখ্যমন্ত্রী। ক্ষুব্ধ মুখ্যমন্ত্রী হাসপাতালে দাঁড়িয়েই মেয়রকে ফোন করে জঞ্জাল পরিষ্কারের জন্য একশো দিনের কাজের লোক চান। এরপর মেয়রের উপস্থিতিতে শুরু হয় জঞ্জাল পরিষ্কারের কাজ। গতকাল শম্ভুনাথ পণ্ডিত হাসপাতালে গিয়ে বিরক্ত হয় ১০ মিনিটের মধ্যে হাসপাতাল ছাড়েন মমতা বন্দ্যোপাধ্যায়। এরপর তিনি যান ভবানীপুরের রামরিক হাসপাতালে। মুখ্যমন্ত্রী বেরিয়ে যাওয়ার পরেই শম্ভুনাথ পণ্ডিত হাসপাতালে হাসপাতালে ছুটে আসেন মেয়র ও পুরসভার জঞ্জাল বিভাগের ডিজি। শুরু হয় জঞ্জাল পরিষ্কারের কাজ। ছড়ানো হয় ব্লিচিং পাউডার।